Rikunarita-ORG/Wikinium huggingface dataset:
# 7-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 1-ஆம் ஆயிரமாண்டு |
| **நூற்றாண்டுகள்:** | 6-ஆம் நூற்றாண்டு - **7-ஆம் நூற்றாண்டு** - 8-ஆம் நூற்றாண்டு |
| **பத்தாண்டுகள்:** | 600கள் 610கள் 620கள் 630கள் 640கள் 650கள் 660கள் 670கள் 680கள் 690கள் |

7ம் நூற்றாண்டின் ஆரம்பத்தில் கிழக்கு அரைக்கோளம்
7, நூற்றாண்டின் இறுதியில் கிழக்கு அரைக்கோளம்
கையால் எழுதபட்ட திருக்குரானின் ஒரு அத்தியாயம்
ஆங்கிலோ-சாக்சன்களின் முகமூடி ஒன்று (625)
**7ஆம் நூற்றாண்டு** என்ற காலப்பகுதி கிபி 601 தொடக்கம் கிபி 699 வரையான காலப்பகுதியைக் குறிக்கிறது.

632 ஆம் ஆண்டில் முகமதுவின் இறப்பிற்குப் பின்னர் முஸ்லிம்களின் உலக ஆக்கிரமிப்பு ஆரம்பமாகியது. அராபியக் குடாவுக்கு வெளியே இஸ்லாம் பரவியது. பாரசீகத்தை இஸ்லாமியர்கள் கைப்பற்றியதை அடுத்து சசானிட் பேரரசு வீழ்ச்சி கண்டது. இந்நூற்றாண்டிலேயே சிரியா, ஆர்மீனியா, எகிப்து, வடக்கு ஆப்பிரிக்கா ஆகியவற்றை முஸ்லிம்கள் கைப்பற்றினர்.

கொன்ஸ்டண்டீனப்போல் உலகின் மிகப்பெரியதும், செல்வச் செழிப்பும் கொண்ட நகரமாக இருந்தது. உலகெங்கும் ஜஸ்டீனியக் கொள்ளை நோய் பரவி 100 மில்லியன்களுக்கும் அதிகமானோரைக் கொன்றது. இதனால் ஐரோப்பாவின் மக்கள் தொகை 550-700 ஆம் ஆண்டளவில் 50 விழுக்காடு குறைந்தது.

வட இந்தியாவில் ஆறாம் நூற்றாண்டின் இறுதியில் பிளவு பட்டிருந்த பல சிறிய இராச்சியங்களை ஹர்ஷவர்தனர் ஒன்றிணைத்தார். தொண்டை மண்டலத்தில் 575 அளவில் பல்லவரின் ஆட்சியை நிறுவிய சிம்மவிஷ்ணு பரம்பரையினருக்கும் முதலாம் பாண்டியப் பேரரசைச் சேர்ந்த பாண்டியர்களுக்கும் அரசுரிமைக் குறித்த ஆதிக்கப் போர்கள் நடந்தன. 7ம் நூற்றாண்டின் காவிரிக் கரையின் வடக்குப் பகுதிவரை பல்லவப் பேரரசின் ஆளுகைக்குட்பட்டது.

## நிகழ்வுகள்

* இஸ்லாம் அரேபியாவில் பரவியது. திருக்குர்ஆன் ஆவணப்படுத்தப்பட்டது.
* உலக மக்கள் தொகை 208 மில்லியனாகக் குறைந்தது.
* ஆங்கிலோ-சாக்சன் மக்கள் இந்நூற்றாண்டின் முற்பகுதியில் பரவ ஆரம்பித்தனர்.
* சிந்துவில் பௌத்த ஆட்சி முடிவுக்கு வந்தது.
* ஆங்கில கவிதைகள் எழுதப்பட்டன.
* 622, இஸ்லாமிய நாட்காட்டியின் முதலாம் ஆண்டு ஆரம்பம்.
* 632, முஸ்லிம்களின் ஆக்கிரமிப்பு ஆரம்பமானது.

## கண்டுபிடிப்புகள்

* 650, சீனாவின் முதலாவது காகித நாணயம் அறிமுகப்படுத்தப்பட்டது.

## குறிப்பிடத்தக்கவர்கள்

* முகமது (570–632), முதலாவது நபி
* பிரம்மகுப்தர், இந்தியக்கணித நிபுணர்
* திருஞானசம்பந்தமூர்த்தி நாயனார்
* திருநாவுக்கரசு நாயனார்

## மேற்கோள்கள்
# கி. மு. 2-ஆம் நூற்றாண்டு

|  |  |
| --- | --- |
| ஆயிரமாண்டுகள்: | 1-ஆம் ஆயிரமாண்டு கிமு |
| நூற்றாண்டுகள்: | 3-ஆம் நூற்றாண்டு கிமு **·**  2-ஆம் நூற்றாண்டு கிமு **·**  1-ஆம் நூற்றாண்டு கிமு |
| பத்தாண்டுகள்: | 190கள் கிமு 180கள் கிமு 170கள் கிமு 160கள் கிமு 150கள் கிமு 140கள் கிமு 130கள் கிமு 120கள் கிமு 110கள் கிமு |

கிமு இரண்டாம் நூற்றாண்டின் இறுதியில் கிழகு அரைப்பகுதி
**கிமு 2-ம் நூற்றாண்டு** (*2nd century BC*) என்பது கிமு 200 ஆம் ஆண்டின் முதலாவது நாளில் தொடங்கி கிமு 101 ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும்.

இரண்டாவது பியூனிக் போரில் வெற்றி பெற்ற உரோமைக் குடியரசு தனது எல்லையை மேலும் விரிவாக்கி, கடைசியாக கிரேக்கத்தையும் தன்னுடன் இணைத்துக் கொண்டது. மூன்றாம் பியூனிக் போரை அடுத்து கார்த்தேஜ் நகரை முற்றாக அழித்து வடக்கு ஆப்பிரிக்கக் கரையையும் கைப்பற்றியது. உரோமின் ஆதிக்கம் கிட்டக் கிழக்கு வரை பரவியது. செலுசிட் இராச்சியம் போன்ற எலெனிஸ்டிக் நாடுகள் புதிய ஆட்சியாளர்களுடன் போரினை விரும்பாத நிலையில் உரோமர்களுடன் உடன்பாட்டுக்கு வந்தன. நூற்றாண்டின் இறுதியில், உரோம இராணுவத்தில் சீர்திருத்தங்கள் மேற்கொள்ளப்பட்டன. பொதுமக்கள் இராணுவம் கையசு மாரியசு தலைமையிலான தொழில்சார் தன்னார்வமுள்ள இராணுமாக மாற்றப்பட்டது.

கிழக்காசியாவில், சீனா ஆன் அரசமரபின் கீழ் பெரும் வெற்றி பெற்று வந்தது. ஆன் பேரரசு கிழக்கே கொரியா முதல் தெற்கே வியட்நாம், மேற்கே தற்போதைய கசக்ஸ்தான் வரை தனது எல்லையை விரிவாக்கியது. அத்துடன் இந்த நூற்றாண்டில் ஆன் பேரரசு மேற்குலகில் நாடுகளைக் காண்பதற்காக சாங் குயின் என்ற தனது நாடுகாண் பயணியை அனுப்பியது.

## நிகழ்வுகள்

* மார்ச் 14, கிமு 190 - உரோமையில் சூரிய கிரகணம் பதியப்பட்டது
* கிமு 175 - சிரியாவின் நான்காம் செலூக்கசு கொல்லப்பட்டதை அடுத்து நான்காம் அண்டியோக்கசு முடிசூடினான்.
* சூன் 21, கிமு 168 - உரோமில் நிலவு மறைப்பு பதியப்பட்டது.
* கிமு 164 - எருசலேம் கோவில் மறுசீரமைக்கப்பட்டது. அனுக்கா விழா ஆண்டுதோறும் கொண்டாடப்படுகிறது.
* கிமு 148 - உரோமைப் பேரரசு மக்கெடோனியாவைக் கைப்பற்றியது.
* கிமு 1129 - செலூசிட் இராச்சியம் கவிழ்ந்தது.
* தேரவாத பௌத்தம் இலங்கையில் மகிந்தவினால் அறிமுகப்படுத்தப்பட்டது.

## மேற்கோள்கள்
# புஜியான் மாகாணம்

| 0.2em
 |
| --- |
| மாகாணம் |
| பெயர் transcription(s) |
|  • சீனம் |  () |
|  • சுருக்கம் | 闽 (pinyin: Mǐn) |
|  சீனாவில் அமைவிடம்: |
| பெயர்ச்சூட்டு | 福 fú - புஷோ 建 jiàn - ஜியானோ |
| தலைநகரம் (மற்றும் பெரிய நகரம்) | புஷோ |
| பிரிவுகள் | 9 அரச தலைவர், 851 கவுண்டி மட்டம், 11071 நகர மட்டம் |
| அரசு |
|  • செயலாளர் | லு ஷாங்டோங் |
|  • ஆளுநர் | ஹுவாங் ஷியாவோஜிங் |
|  • பரப்பளவு தரவரிசை | 23ஆவது |
| மக்கள்தொகை  (2004) |
|  • மொத்தம் | 3,51,10,0001 |
|  • தரவரிசை | 18ஆவது |
|   அடர்த்தி தரவரிசை | 14ஆவது |
| மக்கள் வகைப்பாடு |
|  • இனங்கள் | புஜியானியர் :
ஹான் - 98% ஷி - 1% ஹுய் - 0.3% |
| ஐஎசுஓ 3166 குறியீடு | CN-35 |
| GDP (2006) | CNY 750.2 billion (11ஆவது) |
|  • per capita | CNY 21,152 (9ஆவது) |
| HDI (2005) | 0.784 (medium) (9th) |
| இணையதளம் |  (எளிமையான சீனம்) வார்ப்புரு:Addrow 1*இவை மக்கள் சீனாவின் அதிகாரபூர்வ எண்களாகும். குவெமோய் ஒரு கவுண்டியாகவும் மாற்சூ ஒரு township ஆகவும் உள்ளடக்கப்பட்டுள்ளது.* |

**புஜியான்** மக்கள் சீனக் குடியரசின் தென்கிழக்குக் கரையோரமாக அமைந்துள்ள ஒரு மாகாணம் ஆகும். வடக்கில் செஜியாங்யும், மேற்கில் ஜியாங்சியும், தெற்கில் குவாங்டோங்கும், எல்லைகளாக உள்ளன. தாய்வான், தைவான் நீரிணைக்கு அப்பால் தெற்குப் பக்கத்தில் அமைந்துள்ளது.

புஜியான் என்னும் பெயர் *புஷூ*, *ஜியானூ* என்னும் இரு நகரங்களின் பெயர்களின் சேர்க்கையால் உருவானது. டாங் மரபுக் காலத்தில் இப்பெயர் முதலில் பயன்படுத்தப்பட்டது.

புஜியானின் பெரும் பகுதி மக்கள் சீனக்குடியரசின் ஆளுகைக்கு உட்பட்டது. எனினும், கின்மென் தீவுக் கூட்டமும், மாற்சூவும் தாய்வானில் உள்ள சீனக் குடியரசின் கட்டுப்பாட்டில் உள்ளது.

## வெளியிணைப்புகள்

* வுயி மலைப் படங்கள்
* சியாமென் படங்கள்
* ஃபு சூ படங்கள்
* மெய் சூ தீவு, பு தியான், படங்கள்
* டி ஹுவா படங்கள்
* நான் அன் படங்கள்
* குவான் சூ படங்கள்
* ஷாங் சூ படங்கள்
* நான்ஜியாங் ஊர், நான்ஜியாங் (புஜியான் மாகாணம்) படங்கள்
* புஜியான் மாகாணம் ஒரு வழிகாட்டி
* புஜியானின் பெரிய நிலப்படம்

விக்கிமீடியா பொதுவகத்தில்,
 Fujian
என்பதில் ஊடகங்கள் உள்ளன.
# வடக்கு

வடக்கு
**வடக்கு**(*North*) என்பது நான்கு திசைகளில் ஒரு திசையைக் குறிக்கும். இத்திசை சூரியன் உதிக்கும் திசையான கிழக்குத் திசையை நோக்கி நிற்பவருக்கு இடது புறத்திலுள்ள திசையைக் குறிக்கும்.

## நிலப்படம் குறித்தல்

வழக்கமாக, எப்போதும் நிலப்படங்களை வரையும்போது அதன் மேற்பகுதியானது வடக்குத் திசையாக இருக்கும்படி வரைவதே வழக்கம். குறிப்பாக வடக்குத் திசையானது, மேற்கத்தைய கலாச்சாரத்தின் படி அடிப்படை அல்லது நியம திசையாகப் பயன்படுத்தப்பட்டு வருகின்றது. வடக்குத் திசையானது (வெளிப்படையாக அல்லது மறைமுகமாக) மற்றைய அனைத்துத் திசைகளையும் வரையறுக்கப் பயன்படுத்தப்படுகின்றது.

## காந்த வடக்கு

சரியாகச் செயற்படும் காந்தத் திசையறி கருவி காட்டும் வடக்குத் திசையே காந்த வடக்கு ஆகும். காந்த வடக்கு உண்மை வடக்கில் இருந்து சற்று விலகியுள்ளது. இரண்டுக்கும் இடையிலான வேறுபாடு காந்த விலக்கம் எனப்படுகிறது. பெரும்பாலான நடைமுறைத் தேவைகளுக்கு இந்த வேறுபாடு கவனத்துக்கு எடுத்துக்கொள்ளப்படுவது இல்லை. ஆனால், துல்லியமான திசை தேவைப்படும் இடங்களில் இந்த வேறுபாட்டைக் கவனத்தில் கொள்வது அவசியம்.

| திசைகள் |
| --- |
| கிழக்கு | மேற்கு | தெற்கு | வடக்கு |
# 5-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 1-ஆம் ஆயிரமாண்டு |
| **நூற்றாண்டுகள்:** | 4-ஆம் நூற்றாண்டு - **5-ஆம் நூற்றாண்டு** - 6-ஆம் நூற்றாண்டு |
| **பத்தாண்டுகள்:** | 400கள் 410கள் 420கள் 430கள் 440கள் 450கள் 460கள் 470கள் 480கள் 490கள் |

கிபி 5ம் நூற்றாண்டின் ஆரம்பத்தில் கிழக்கு அரைப்பகுதி
கிபி 5ம் நூற்றாண்டுல் இறுதியில் கிழக்கு அரைப்பகுதி
கிபி **ஐந்தாம் நூற்றாண்டு** (5ம் நூற்றாண்டு, 5th century AD) என்ற காலப்பகுதி கிபி 401 தொடக்கம் கிபி 499 வரையான காலப்பகுதியைக் குறிக்கிறது.

## நிகழ்வுகள்

கடைசி மேற்கு உரோமப் பேரரசன் ரோமுலசு ஆகுஸ்டசு
* 399 – 412 - பாசியான் என்ற சீன பௌத்தத் துறவி பௌத்த நூல்களைத் தேடி இந்தியப் பெருங்கடல் ஊடாக இலங்கை,மற்றும் இந்தியாவுக்குப் பயணம் மேற்கொண்டார்.
* கி. 401 - பௌத்த துறவியும் சூத்திரங்களை சீன மொழியில் மொழிபெயர்த்தவருமான குமாரஜீவா என்பவர் சீனாவின் சங்கான் (இன்றைய சியான்) நகரை அடைந்தார்.
* பெரிய பிரித்தானியாவை ரோமர்கள் கைவிட்டனர். மத்திய காலத்தின் ஆரம்பப் பகுதியாக இது கருதப்படுகிறது.
* கி. 430 - மாயா நகரின் பல பகுதிகளை (இன்றைய எல் சல்வடோர்) இலபாங்கோ என்ற எரிமலை அழித்தது.
* 440 இன் பின்னர் பிரித்தானியாவில் ஆங்கிலோ-சாக்சன் மக்கள் குடியேறினர்.
* பௌத்த மதம் பர்மா, மற்றும் இந்தோனேசியாவை அடைந்தது.
* ஆப்பிரிக்க மற்றும் இந்தோனேசியக் குடியேறிகள் மடகஸ்காரை அடைந்தனர்.

## குறிப்பிடத்தக்கவர்கள்

* முதலாம் ஆரியபட்டா, இந்தியக் கணிதவியலர்
* திருமந்திரம் நூலை இயற்றிய திருமூலர்

## நூல்கள்

* பழமொழி நானூறு
* தொடக்க நூல்

## மேற்கோள்கள்
# 6-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 1-ஆம் ஆயிரமாண்டு |
| **நூற்றாண்டுகள்:** | 5-ஆம் நூற்றாண்டு - **6-ஆம் நூற்றாண்டு** - 7-ஆம் நூற்றாண்டு |
| **பத்தாண்டுகள்:** | 500கள் 510கள் 520கள் 530கள் 540கள் 550கள் 560கள் 570கள் 580கள் 590கள் |

கி.பி. 6-ஆம் நூற்றாண்டின் ஆரம்பத்தில் உலகப்படம்
**ஆறாம் நூற்றாண்டு** (6-ஆம் நூற்றாண்டு, 6th century AD) என்ற காலப்பகுதி கிபி 501 தொடக்கம் கிபி 599 வரையான காலப்பகுதியைக் குறிக்கிறது. மேற்குலகில் இந்த நூற்றாண்டு தொன்மை நாகரிகத்தின் முடிவாகவும் மத்திய காலத்தின் ஆரம்பமாகவும் கருதப்படுகிறது.

முந்தைய நூற்றாண்டின் பிற்பகுதியில் மேற்கு ரோமப் பேரரசின் வீழ்ச்சிக்குப் பின்னர், ஐரோப்பா பல சிறிய செருமானிய இராச்சியங்களாகப் பிரிந்து நிலத்துக்காகவும் செல்வத்துக்காகவும் தமக்கிடையே போட்டியிட்டன. இக்குழப்பத்தில் பிராங்குகள் உயர்நிலைக்கு வந்து இன்றைய பிரான்சு, மற்றும் செருமனியில் பெரும்பான்மையாகினர். இதற்கிடையில், கிழக்கு ரோமப் பேரரசு ஜஸ்டீனியன் என்ற பேரரசனின் கீழ் விரிவாக்கம் பெறத் தொடங்கியது. இப்பேரரசு வண்டல்களிடம் இருந்து வடக்கு ஆப்பிரிக்காவைக் கைப்பற்றியது. அத்துடன் இத்தாலியை முழுமையாகக் கைப்பற்றி முன்னர் மேற்கு ரோமப் பேரரசின் ஆட்சியில் இருந்த பகுதிகளைக் கைப்பற்ற முனைந்தது. ஜஸ்டீனியனின் இறப்பை அடுத்துத் தான் கைப்பற்றியப் பகுதிகளை மீண்டும் இழந்தது.

தனது இரண்டாம் பொற்காலத்தில், சசானிது பேரரசு முதலாம் கோசுராவு மன்னனின் கீழ் தன் உச்ச நிலையை ஆறாம் நூற்றாண்டில் எட்டியது. வடக்கு இந்தியாவில் குப்தப் பேரரசு ஆறாம் நூற்றாண்டின் நடுப்பகுதியில் வீழ்ச்சி கண்டது. 150 ஆண்டுகளாகப் பிரிந்திருந்த சீனாவின் தெற்கு மற்றும் வடக்கு அரச வம்சங்கள் சுயி வம்சத்தின் கீழ் இந்த நூற்றாண்டின் இறுதியில் ஒன்றுபட்டது. கொரிய முப்பேரரசு இந்நூற்றாண்டுக் காலத்தில் வளர்ச்சியைக் கண்டது.

அமெரிக்காவில், கி.பி. 150 முதல் 450 வரை உச்ச நிலையில் இருந்த தியோத்திகுவாக்கன் அரசு ஆறாம் நூற்றாண்டில் அழிவை நோக்கி நகர்ந்தது. நடு அமெரிக்காவில் மாயா நாகரிகம் வளர்ச்சியைக் கண்டது.

## நிகழ்வுகள்

சீனாவில் 6ஆம் நூற்றாண்டு காலப் பௌத்தக் கற்சிலை.
* 6ம் நூற்றாண்டின் ஆரம்பம் – ஐரிய குடியேற்றவாதிகளும், ஆக்கிரமிப்பாளர்களும் கலிடோனியா (இன்றைய ஸ்கொட்லாந்து) நோக்கிச் சென்றனர்.
* 6ம் நூற்றாண்டின் ஆரம்பம் – சென் பௌத்தம் சீனாவில் இருந்து வியட்நாமுக்குப் பரவியது.
* 518 - கிழக்கு ரோமப் பேரரசன் இரண்டாம் அனஸ்தேசியசு இறக்க, இரண்டாம் ஜஸ்டின் பதவியெற்றான்.
* 522 - பைசண்டைன்கள் பட்டுப்புழு வளர்ப்பை ஆரம்பித்தனர்.
* 527 - முதலாம் ஜஸ்டீனியன் கிழக்கு ரோமப் பேரரசன் ஆனான்.
* நடு 6ம் நூற்றாண்டு - பௌத்த சாதக் கதைகள் பாரசீக மொழியில் மொழிபெயர்க்கப்பட்டட்ன.
* நடு 6ம் நூற்றாண்டு - இந்தியாவி மகாராட்டிரத்தில் எலிபண்டா குகைக் கோயில் கட்டப்பட்டது.
* 552 - பௌத்தம் சப்பானுக்குப் பரவியது.
* 570 - இசுலாமியத்தின் நிறுவனர் முகமது பிறப்பு.
* 589 - சுயி வம்சத்தின் கீழ் சீனா ஒன்றிணைந்தது.

## மேற்கோள்கள்
# உய்குர் மக்கள்

உய்குர் மக்கள்
Uyghur people
 ئۇيغۇر| உய்குர் சிறுவன் |
| மொத்த மக்கள்தொகை |
| கிட்டத்தட்ட 20 மில்லியன்  |
| குறிப்பிடத்தக்க மக்கள்தொகை கொண்ட பகுதிகள் |
|  சீனா (சிஞ்சியாங்)  கசக்கஸ்தான்  கிர்கிசுத்தான்  உசுபெக்கிசுத்தான்  துருக்கி  உருசியா  ஆப்கானித்தான்  பாக்கித்தான்  தஜிகிஸ்தான் |
| மொழி(கள்) |
| உய்குர் மொழி |
| சமயங்கள் |
| சுணி இஸ்லாம் |
| தொடர்புள்ள இனக்குழுக்கள் |
| வேறு துருக்கிக் மக்கள்
 |

**உய்குர் மக்கள்** (உய்குர் மொழி: ئۇيغۇر, சீன மொழி: 维吾尔, பின்யின்: Wéiwú'ěr) மத்திய ஆசியாவில் வசிக்கும் உய்குர் மொழியை பேசும் ஒரு மக்கள் இனம். இன்று இந்த மக்கள் பெரும்பான்மையாக சீனாவின் வடமேற்கில் உள்ள சிஞ்சியாங் மாகாணப் பகுதியில் வசிக்கின்றனர். பாகிஸ்தான், ஆஃப்கானிஸ்தான், ரஷ்யா, கசக்ஸ்தான் போன்ற நாடுகளிலும் சில உய்குர் மக்கள் வசிக்கின்றனர். உய்குர் மக்களால் தமது வாழும் இடம் *உய்குரிஸ்தான்* அல்லது கிழக்கு துருக்கிஸ்தான் என்று குறிப்பிட்டது. உலகில் கிட்டத்தட்ட 20 மில்லியன் உய்குர் மக்கள் வாழுகின்றனர்.

சீனாவின் வட மேற்குப் பகுதியில் இருக்கும் சிஞ்சியாங் மாகாணத்தில் வாழும் உய்குர் இஸ்லாமியர்களை தடுப்பு முகாம்களில் வைத்து, மூளைச்சலவை செய்து வருகிறது சீனா அரசு. மேலும் அம்முகாமில் உய்குரி இசுலாமியர்கள் சித்திரவதை செய்யப்படுவதாகவும், கட்டாயப்படுத்தி வேலை வாங்கப்படுவதாகவும், பாலியல் ரீதியாக துன்புறுத்தப்படுவதாகவும் குற்றச்சாட்டுகள் எழுந்துள்ளது. சீனாவின் இச்செயல்களை ஐரோப்பிய ஒன்றியம் , ஐக்கிய இராச்சியம், ஐக்கிய அமெரிக்கா, கனடா போன்ற நாடுகளின் ஒருங்கிணைந்த முயற்சியாக, சீன அதிகாரிகள் மீதான தடைகள் விதிக்கப்பட்டுள்ளன.

## 51 நாடுகள் எதிர்ப்பு

சீன ஆட்சியாளர்கள் செய்யும் உய்குர் மக்கள் மீதான மனித உரிமைகளை எதிர்த்து ஐக்கிய நாடுகள் அவையின் பொதுக்குழு உள்ள மனித உரிமைகள் குழுவில் அக்டோபர் 2023-இல் 51 நாடுகள் கையொப்பமிட்டு அறிக்கை அளித்துள்ளது.

## மேற்கோள்கள்

## வெளி இணைப்புகள்

* உய்கர் முஸ்லிம்கள் சித்ரவதை சீனா மீது ஐ.நா., குற்றச்சாட்டு
# அக்டோபர்

* சனவரி
* பெப்ரவரி
* மார்ச்
* ஏப்ரல்
* மே
* சூன்
* சூலை
* ஆகத்து
* செப்டம்பர்
* அக்டோபர்
* நவம்பர்
* திசெம்பர்

|  |  |  |
| --- | --- | --- |
| << | **அக்டோபர்** | >> |
| ஞா | தி | செ | பு | வி | வெ | ச |
|  |  |  |  | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| **MMXXVI** |

**அக்டோபர்** (*October*) என்பது யூலியன், மற்றும் கிரெகொரியின் நாட்காட்டிகளில் பத்தாவது மாதமும், 31 நாட்கள் கொண்ட ஏழு மாதங்களில் ஆறாவது மாதமும் ஆகும். இலத்தீன், கிரேக்க மொழிகளில் "அக்டோ" (*ôctō*) என்றால் "எட்டு" பொருள் தரும். பண்டைய உரோமை நாட்காட்டியில் (அண். கிமு 750) எட்டாவது மாதமான அக்டோபர் என்ற சொல்லையே புதிய நாட்காட்டிகளிலும் வைத்துக் கொண்டார்கள்.

அக்டோபர் மாதம் பொதுவாக வடக்கு அரைக்கோளத்தில் இலையுதிர்காலத்துடனும், தெற்கு அரைக்கோளத்தில் இளவேனிற்காலத்துடனும் தொடர்புள்ளது.

## அக்டோபர் சின்னங்கள்

கலன்டூலா மலர்
அமுதக்கல் கைப்பட்டி. அமுதக்கல் அக்டோபரின் பிறப்புக் கல்.
வெட்டப்பட்ட தோரமல்லிக் கல்
* அக்டோபரின் பிறப்புக் கற்கள் தோரமல்லியும் அமுதக்கல்லும் ஆகும்.
* இதன் பிறப்பு மலர் கலன்டூலா ஆகும்.
* அக்டோபரின் இராசிகள் துலா (அக்டோபர் 21 வரை), தேள் (அக்டோபர் 22 முதல்).

## மேற்கோள்கள்

விக்கிமீடியா பொதுவகத்தில்,
 அக்டோபர்
என்பதில் ஊடகங்கள் உள்ளன.
# பால்வினைத் தொழில்

பால்வினை தொழில்
**பால்வினைத் தொழில்** (*prostitution*) என்பது பணம் அல்லது வேறு வெகுமதிகளுக்காக பாலியற் சேவைகளை வழங்குதல் ஆகும். பெண்களே பெருமளவில் பாலியற் தொழிலாளிகளாகக் காணப்படுகின்ற போதிலும் குறிப்பிடத்தக்க அளவில் ஆண்களும் ஈடுபடுகின்றனர். பாலியற் தொழில் சில நாடுகளில் ஏற்றுக் கொள்ளப்பட்டுள்ளது. சில முஸ்லிம் நாடுகளில் மரண தண்டனை கூட வழங்கப்படுமளவு தடை செய்யப்பட்டுள்ளது.

## மேற்கோள்கள்
# ஒத்தசொல்

களிமண் பலகையில் ஆப்பெழுத்துகளில் எழுதப்பட்ட ஒத்தசொற்களின் பட்டியல், நியோ-அசீரியன் காலம்
**ஒத்தசொல்**, **இணைச்சொல்** அல்லது **ஒருபொருள் பன்மொழி** என்பது ஒரு சொல் அல்லது சொற்றொடருக்கு இணையான பொருளுடைய மற்றொரு சொல் அல்லது சொற்றொடரைக் குறிக்கும். இது ஒருபொருட்கிளவி, பரியாயம், பிரதிபதம் என பலவாறு குறிப்பிடப்படுகிறது. எடுத்துக்காட்டாக, தொடக்கம், ஆரம்பம் மற்றும் துவக்கம் என்ற சொற்கள் அனைத்தும் ஒன்றுக்கொன்று ஒத்த சொற்கள்.

ஒத்தசொல்லுக்கான இலக்கண அடையாளம் மாற்றீடு ஆகும்.

*எடுத்துக்காட்டு:*

**குருதி** வடிந்தது. **இரத்தம்** வடிந்தது.

இவ்விரண்டு வாக்கியங்களில் உள்ள குருதி, இரத்தம் என்ற சொற்களை மாற்றீடு செய்யும் போது பொருள் மாறாததால் இவ்விரண்டு சொற்களும் ஒன்றுக்கொன்று ஒத்த சொற்கள் ஆகும்.

சொற்கள் பெரும்பாலும் ஒரு குறிப்பிட்ட பொருளில் மட்டும் ஒத்ததாக இருக்கலாம்.

*எடுத்துக்காட்டு:*

**நீண்ட** மற்றும் **அதிக** என்னும் இரண்டு சொற்களை **கால சூழல்** என்னும் பொருட்பின்னணியில் கையாளும் போது கிடைக்கும் **நீண்ட நேரம்** மற்றும் **அதிக நேரம்** என்னும் சொற்றொடர்கள் ஒத்த பொருளை தருகின்றன ஆனால் **பற்கள்** என்னும் பொருட்பின்னணியில் அதே சொற்களைப் பயன்படுத்தினால் கிடைக்கும் நீண்ட பற்கள் மற்றும் அதிக பற்கள் என்பவை ஒத்த பொருளை தரவில்லை எனவே இச் சொற்களை மாற்றீடாக இந்த சொற்றொடரில் பயன்படுத்த முடியாது ஆகவே **பற்கள்** என்ற பொருட்பின்னணியில் அமைந்த இந்த சொற்றொடரில் **நீண்ட** மற்றும் **அதிக** என்னும் சொற்கள் ஒத்த சொற்கள் அல்ல.

## மேற்கோள்கள்
# 1677

|  |  |
| --- | --- |
| ஆயிரமாண்டு: | 2-ஆம் ஆயிரமாண்டு |
| நூற்றாண்டுகள்: | * 16-ஆம் நூற்றாண்டு
* **17-ஆம் நூற்றாண்டு 18-ஆம் நூற்றாண்டு
 |
| பத்தாண்டுகள்: | * 1650கள்
* 1660கள்
* **1670கள் 1680கள்
* 1690கள்
 |
| ஆண்டுகள்: | * 1674
* 1675
* 1676
* **1677 1678
* 1679
* 1680
 |

**1677** (MDCLXXVII) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்

* மே 29 - வர்ஜீனியா குடியேறிகளுக்கும் உள்ளூர் பழங்குடியினருக்கும் இடையில் அமைதி உடன்பாடு ஏற்பட்டது.
* சூலை 14 - லான்ட்சுகுரோனா என்ற இடத்தில் இடம்பெற்ற மோதலில் சுவீடன் டென்மார்க் படையினரைத் தோற்கடித்தது.
* கோட்பிரீட் லைப்னிட்ஸ் தொடுகோட்டிற்கான முழுமையான தீர்வைத் தந்தார்.
* ஆன்டன் வான் லீவன்ஹூக் வளர்ச்சியுற்ற விந்தணுக்களை நுண்நோக்கியூடாக அவதானித்தார்.
* குளிர்களி பார்சு நகரில் பிரபலமானது.
* பாரிஸ் நகரின் மக்கட்தொகை 500,000 ஐத் தாண்டியது.
* திருவாடுதுறை நமசிவாயத் தம்பிரான் இருபா இருபது நூலுக்கு உரை எழுதினார்.

## பிறப்புகள்

## இறப்புகள்

## மேற்கோள்கள்
# 1800கள்

|  |  |
| --- | --- |
| **ஆயிரவாண்டுகள்:** | 2-ஆம் ஆயிரவாண்டு |
| **நூற்றாண்டுகள்:** | 18-ஆம் நூற்றாண்டு - **19-ஆம் நூற்றாண்டு** - 20-ஆம் நூற்றாண்டு |
| **பத்தாண்டுகள்:** | 1770கள் 1780கள் 1790கள் - **1800கள்** - 1810கள் 1820கள் 1830கள் |
| **ஆண்டுகள்:** | 1800 1801 1802 1803 1804 1805 1806 1807 1808 1809 |

**1800கள்** என்றழைக்கப்படும் பத்தாண்டு காலம் 1800ஆம் ஆண்டு துவங்கி 1809-இல் முடிவடைந்தது.

## நுட்பம்

* புறஊதாக்கதிர் ஜொஹான் ரிட்டர் என்பவரால் கண்டுபிடிக்கப்பட்டது.

## வானியல்

முதலாவது விண்கற்கள் (asteroids) கண்டுபிடிக்கப்பட்டன:

* செரெஸ் (ஜனவரி 1, 1801)
* பல்லாஸ் (மார்ச் 28, 1802)
* ஜூனோ (ஜனவரி 9, 1804)
* வெஸ்டா (மார்ச் 29, 1807)

## நிகழ்வுகள்

* 1800 - இலங்கையின் வட பகுதியில் மாடுகளுக்கு ஏற்பட்ட தொற்று வியாதியால் (murrain) 80 வீதமான மாடுகள் இறந்தன.
* 1802 - இலங்கையில் அரச வர்த்தமானி வெளியிடப்பட்டது.
* 1803 - மன்னார் விடத்தல்தீவுப் பகுதியை பண்டார வன்னியன் தாக்கினான். ஆனாலும் இது மேஜர் வின்சென்ட் என்பவனால் முறியடிக்கப்பட்டது. முல்லைத்தீவில் குமாரசேகர முதலியார் மற்றும் பலர் தூக்கிலிடப்பட்டனர்.
* 1803 - கப்டன் ட்றிபேர்க் (Drieberg) தலைமையில் பண்டார வன்னியனின் படைகள் தாக்கப்பட்டதில் பண்டார வன்னியன் உட்படப் பலர் கொல்லப்பட்டனர்.

## மேற்கோள்கள்